BECL-BMCLปัจจัยหนุนเรื่องโรดโชว์แนะซื้อมีการเติบโตแบบยั่งยืนระยะยาว
บล.ดีบีเอส วิคเคอร์ส ระบุในบทวิเคราะห์วันนี้ (-30มี.ค.58) ว่าบริษัท ทางด่วนกรุงเทพ จำกัด (มหาชน) หรือ BECLจากการที่ ได้ไปร่วมโรดโชว์ NDR กับ DBS ที่อังกฤษและสหรัฐ สาระสำคัญที่ผู้บริหารเน้นหนักคือ เหตุผลในการรวมกิจการ BECL กับ BMCL เพื่อวัตถุประสงค์ในการนำข้อดีของสองบริษัทมาผสานกัน ฐานะการเงินที่แข็งแกร่งมากขึ้น แหล่งที่มาของกระแสเงินสด และทำให้เกิดการเติบโตแบบยั่งยืนในระยะยาว โดยเฉพาะเมื่อรถไฟฟ้าสายสีม่วงและสายสีน้ำเงินเริ่มดำเนินการได้ตั้งแต่ปี 59 และ 61 ตามลำดับ
30 มี.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (-30มี.ค.58) ว่าบริษัท ทางด่วนกรุงเทพ จำกัด (มหาชน) หรือ BECLจากการที่ ได้ไปร่วมโรดโชว์ NDR กับ DBS ที่อังกฤษและสหรัฐ สาระสำคัญที่ผู้บริหารเน้นหนักคือ เหตุผลในการรวมกิจการ BECL กับ BMCL เพื่อวัตถุประสงค์ในการนำข้อดีของสองบริษัทมาผสานกัน ฐานะการเงินที่แข็งแกร่งมากขึ้น แหล่งที่มาของกระแสเงินสด และทำให้เกิดการเติบโตแบบยั่งยืนในระยะยาว โดยเฉพาะเมื่อรถไฟฟ้าสายสีม่วงและสายสีน้ำเงินเริ่มดำเนินการได้ตั้งแต่ปี 59 และ 61 ตามลำดับ
ส่วนความกังวลเรื่องเงินปันผลที่จะออกมาต่ำ รวมทั้งอัตราผลตอบแทนจากปันผล หลังจากรวมกิจการ ผู้บริหารยอมรับว่าจะเกิดในระยะสั้น เพราะ BMCL จะยังมีผลขาดทุนจนกว่ารถไฟฟ้าสายสีม่วงจะเริ่มดำเนินการ แต่ก็พยายามที่จะลดผลกระทบ ด้วยนโยบายการจ่ายปันผลของบริษัทหลัวรวมแล้วที่มีชื่อว่า BEM (Bangkok Expressway &amp; Metro PCL.) คือ ไม่กำหนดอัตราการจ่ายปันผล (payout ratio) ที่ตายตัว (no cap) เราเห็นว่าจะได้รับการชดเชยจากอัตราการเติบโตที่สูงจากการให้บริการรถไฟฟ้า โดยเฉพาะรถไฟฟ้าสายสีม่วงที่เริ่มจะเปิดให้บริการประมาณ ส.ค.59
อีกทั้ง BECL ได้มีการขายหุ้น 10% ใน BMCL ให้กับ CK มาก่อนหน้านี้ คาดว่าจะมีการบันทึกกำไรหลังภาษีที่ 1.06 พันล้านบาทในงวดปี 58 นอกจากนี้ BEM ยังคงมีเงินลงทุนใน TTW และ CKP ซึ่งสามารถจะขายทำกำไรออกไปได้บางส่วน หากมีความจำเป็น
คงคำแนะนำ ซื้อ ด้วยราคาพื้นฐานใหม่ที่ปรับลดลงเป็น 42.90 บาท ซึ่งประเมินด้วยวิธี sum-of-parts เราไม่ได้มีการวิเคราะห์หุ้น BMCL แต่อ้างอิงจากที่ปรึกษาทางการเงินได้ประเมินว่าราคาพื้นฐาน BMCL เป็น 1.90-2.00 บาท ดังนั้นจึงคาดว่า BEM จะมีค่าเป็น 4.80 บาท และเห็นว่าหลังจากมีการประกาศอัตราการแลกหุ้น BECL กับ BMCL เป็น BEM ราคาของทั้งสองหลักทรัพย์เคลื่อนไหวไปในทิศทางเดียวกัน และมีโอกาสจะทำ arbitrage ได้นั่นคือ หากเปรียบเทียบแล้วการซื้อหุ้น BMCL ในขณะนี้จะถูกกว่าการซื้อ BECL อยู่ 4% ทั้งนี้อัตราการแลกหุ้นคือ 1 หุ้น BECL จะได้ 8.65537841 หุ้น BEM และ1 หุ้น BMCL จะได้ 0.4205053 หุ้น BEM